CPF บวก 3% นิวไฮรอบ 2 เดือน โบรกฯวางเป้า 31.50 บ. คาดผลงานสดใสรับราคาเนื้อหมู-ไก่พุ่ง
CPF บวก 3% นิวไฮรอบ 2 เดือน โบรกฯวางเป้า 31.50 บ. คาดผลงานสดใสรับราคาเนื้อหมูและไก่-เงินบาทอ่อน ล่าสุดอยู่ที่ 26.75 บ. บวก 0.75 บ. หรือ 2.88% ด้วยมูลค่าซื้อขาย 467.21 ลบ.
CPF บวก 3% นิวไฮรอบ 2 เดือน โบรกฯวางเป้า 31.50 บ. คาดผลงานสดใสรับราคาเนื้อหมูและไก่-เงินบาทอ่อน ล่าสุดอยู่ที่ 26.75 บ. บวก 0.75 บ. หรือ 2.88%
30 เม.ย. 2562

ผู้สื่อข่าวรายงานว่า ราคาหุ้น บริษัท เจริญโภคภัณฑ์อาหาร จำกัด (มหาชน) หรือ CPF ล่าสุด ณ เวลา 10.51 น. อยู่ที่ 26.75 บาท บวก 0.75 บาท หรือ 2.88% สูงสุดที่ 27 บาท ต่ำสุดที่ 26 บาท ด้วยมูลค่าซื้อขาย 467.21 ล้านบาท ทั้งนี้ ราคาหุ้น CPF ปรับตัวขึ้นสู.สุดในรอบ 2 เดือน นับตั้งแต่ราคาหุ้นอยู่ที่ระดับ 26.75 บาท เมื่อวันที่ 18 ก.พ.2562

ด้าน บล.ยูโอบี เคย์เฮียน (ประเทศไทย) ระบุในบทวิเคราะห์ ประเมินราคาเป้าหมายหุ้น CPF ที่ 31.50 บาท/หุ้น โดยมองว่าผลการดำเนินงานของบริษัทคาดฟื้นตัวจากราคาเนื้อหมูและไก่ที่สูงขึ้น สถานการณ์ไข้หวัดหมูในจีน ทำให้ราคาหมูยังทรงตัวในระดับสูง แม้อาจกระทบกับผลการดำเนินงานในเวียดนามบ้าง ขณะที่ยังได้ประโยชน์จากค่าเงินบาทที่อ่อนค่าด้วย